Joe Sestak

Joseph A. «Joe» Sestak Jr. (født 12. desember 1951 i Edgmont Township, Pennsylvania) er en amerikansk politiker som representerer Det demokratiske parti (USA). Han representerte Pennsylvanias 7. kongressdistrikt i Representantenes hus fra 3. januar 2007 til 3. januar 2011. Han var demokratenes kandidat i Senatorvalget i Pennsylvania 2010, etter å ha slått sittende senator Arlen Specter i primærvalget, men tapte selve valget til den republikanske kandidaten Pat Toomey. Han tapte også primærvalget i 2016 før senatvalget til Katie McGinty.

Han var marineoffiser fra 1974 til 2005, og nådde graden kontreadmiral.

Sestak kunngjorde 22. juni 2019 at han stilte som kandidat ved de demokratiske primærvalgene før presidentvalget i USA 2020, men trakk seg fra kampanjen 1. desember samme år.

 Familie 
Sestak er katolikk og vokste opp med en bror og seks søstre. Faren hans emigrerte fra Slovakia. Sestak har en datter, som fikk påvist hjernekreft da hun var fire år gammel.Michael Sokolove (18. august 2010): Joe Sestak, the 60th Democrat. New York Times Magazine.

 Referanser 

 Eksterne lenker 
 Congressman Joe Sestak – kongress-side.
 Joe Sestak For Senate 

Kategori:Kongressrepresentanter fra Pennsylvania
Kategori:Personer fra Delaware County i Pennsylvania